PÖÖRDEPUNKT
Tere tulemast saatesse. Tore, et olete meiega. Victor, ma olen
valmis inspiratsiooniks, hariduseks ja meelelahutuseks. -Oled? -Jah.
No mina ka. Aga lisaks sellele kõigele on meil ka midagi
šokeerivat. Tänases saates:
Pärast tulistamist ja verest peaaegu tühjaks jooksmist saab ta terveks.
See naine maadleb aga madala enesehinnanguga. Lugu Beverly
Crawfordi võitlustest iseendaga. -Esmalt aga ajalooline Jeruusalemm.
Olles rikas Piibli ajaloo poolest, on see üks kõige rohkem uuritud
maid maailmas. Hoolikas kuulaja mõistab, et me räägime 3000 aasta
tagusest ajaloost. Loo toob teieni reporter Chris Mitchell.
Nendest müüridest kirjutas kuningas Taavet, prohvetid Jeremija ja Jesaja.
Nehemja naases Baabülonist, et üles ehitada selle linna müürid.
Jeesus kõndis neil tänavatel 2000 aastat tagasi. See on Taaveti linn.
Taaveti linn
Tundub, nagu me oleks esimest korda Piibli leidnud. Kui me avastasime
Taaveti linna, siis mõistsime, et võime rida-realt ja pilt-pildilt
läbi elada selle, mis Piiblis kirjas.
Mitmed, kes räägivad Jeruusalemmast, mõtlevad vanalinna. Õige linn aga
asetseb linnamüüridest väljaspool. -Kui inimesed seda kuulevad, on
nad hämmingus. Nad ei suuda seda uskuda. See koht, kus me hetkel
seisame, on 1815 aastat vanem, kui vanalinn. Lähme ajas tagasi.
See film viib külastajad ajas 3000 aastat tagasi.
"Mäe otsa ehitas Taavet selle palee."
Tere tulemast Taaveti linna. Tere hommikust, olen Miryam, olen giid.
3000 aastat hiljem võivad külastajad seda linna ise kogeda.
See on Jeruusalemm-koht, kust kõik algas, see millest räägib
Piibel. See on siin. -Kõndides läbi selle linna, tundub,
nagu kõnniksid Piiblis. Giihoni allikas, iidse Jeruusalemma
peamine veeallikas, mida mainitakse Ajaraamatus.
Hiskija tunnel on mainitud Kuningate raamatus. Selle ehitas
kuningas Hiskija 17. saj. eKr., et kaitsta linna veevarustussüsteemi.
Nehemja müürid said taastatud Nehemja enda poolt ja nendest saab
lugeda Nehemja ja Esra raamatutest. Piiblis mainitakse Siiloahi tiiki,
mis avastati mõni aasta tagasi. Piibel mainib Siiloahi tiiki 2 korral.
Nehemja raamatus räägitakse tiigi müüri ehitamisest. Johannese
evangeeliumi 9 pt. on... ..lugu pimeda mehe tervendamisest,
kui Jeesus pani muda pimeda mehe silmadele ja ütles talle, et ta
läheks ja loputaks ennast Siiloahi tiigis.
Arheoloog Ronny Reich lubas meid nii Siiloahi tiiki kui 2000 aasta
vanusele maanteele. Need astmed viivad Siiloahi tiigini
templimäel. Võimalik, et ka Jeesus kõndis siin, kui Ta läks
paasa-, lehtmajade- ja nelipühale. -Ilmselt Ta läks siitkaudu, sest
rohkem teid nendesse kohtadesse väga pole. Ei usu, et Ta läks linna
kaudu. Ikka valis lühema tee. -Mõnede jaoks on need avastused
2000.a. arheoloogiline revolutsioon. -See on revolutsioon, sest siin
kohtub arheoloogiline ja Piibli kirjutatud maailm viisil, kus see
mujal sellisel viisil kunagi ei kohtuks.
Meenutades kuningas Taaveti paleed, leiti revolutsiooniline avastus,
mis on Taaveti palee osa. Eliat Mazar juhtis väljakaevamisi.
See on monumentaalne. Ajalooliselt kuulub ta aega 1000 eKr. See ongi
kuningas Taaveti aeg. Leiud annavad selgust, et tegemist on imelise ja
tohutusuure ehitisega. -Ülisuurtest väikesteni. Mazar
avastas iidse kilbi, mis pärineb esimese templi ajast. Sellel on
graveering "Selomit." -Samast ajast pärineb ka teade
Taaveti koja naisest. Kirjeldus ja stiil sobib 6 saj eKr.
Taaveti linna voolab inimesi nagu Disneylandi.
See on Disneyland, aga tõeline, piibellik imedemaa, kus sa võid
seinu katsuda ja kogeda inimesi oma lähedal.
Külastajate arv on kasvanud. 2000.a. 25 000 inimesest 2007.a. 350 000-ni.
Enne käis 1 kuus sama hulk, mis nüüd ühes päevas.
Mida enam avastatakse, seda enam voorib külastajaid Taaveti linna
ja Piibli leheküljed saavad elavaks. -Taaveti linna hääled on neis
kivides. Istud vaikselt ja kuulad 3000.a. taguseid hääli.
Imeline. Victor, sina oled seal käinud, kas see on tõesti nii
liigutav, nagu räägitakse? Kas need kivid tõesti kõnelevad?
See on tõsi, Kathy. Pole isegi tähtis, kui palju sa tead sellest,
miski pole reaalsusega võrreldav. Sellest ei saa küllalt. Seal on
nii palju kogeda ja avastada. Iga kord on see elumuutev kogemus.
Selleks siis inimesed sinna voorivad. Nüüd Beverly Crawford,
kes on võitnud Grammy auhinna, mida varjutavad aga
mitmed asjad. -Ja lõpuks üks laulja, kes saab
uue elu ja uue laulu. -Saate lõpuks mõnusat muusikat.
Laske lapsed Minu juurde tulla, ärge keelake neid. Jumala
Kuningriik kuulub nendele. Ma ütlen tõtt: kui keegi ei võta Jumala
riiki vastu nagu laps, ei saa ta sinna sisse.
Võttes Kristuse vastu oma Päästjaks saame me Jumala lasteks.
Usud sa Temasse?
Tere tulemast tagasi. Beverly Crawfordi kuulsaks saamine oli
otsekui juhuslik. Kõik sai alguse abikaasa tehtud koduvideost, kus
Beverly laulis koos õdedega. Talent avastati kohe ning algas
tee tippu. Hoolimata sellest, et ta oli imetletud ja tuntud,
ei suutnud ta ennast armastada. Victor rääkis temaga.
Tere tulemast tagasi saatesse. -Tänan.
Eelmisel korral rääkisime sellest välisest, mida muusikute puhul
nähakse ja see on vaid fassaad. Aga tihti on sisemisi võitlusi.
Sul endal olid sellised võitlused ning kahel korral tahtsid endalt
elu võtta. Mis juhtus? -Tundsin, et keegi ei armasta mind.
Vanemad ütlesid mulle pidevalt, et nad mind armastavad, kinkisid
mulle asju jne. Väiksest peale laulsin igal pool. Laulsin kooris
ja kirikus ning ma tundsin, et kogu mu elu oligi ainult kirik.
Pidevalt oli tunne, et olen täiesti üksi, kuigi mu ümber olid inimesed,
lisaks 4 õde ja 2 venda. -Su sees oli valu, millest keegi
ei teadnud? -Just nii. Mu emal oli vähk ja
talle anti hulgaliselt rohtusid. Ta ütles, et see rohi on nii kange,
et kui ta võtaks terve tableti, uinuks ta igaveseks, seega võtab
ta vaid pool. Ja mul käis peast läbi, et kui ma vaid saaks nende
tablettide juurde, poleks mul enam vaja millegi pärast muretseda.
Vana sa siis olid? -Oi, umbes 15-, 16-aastane.
Ajasin need tabletid sassi ja võtsin ühtesid ja teisi, mis ei
teinud mulle kahju. Jumal hoidis mind. Tal oli plaan.
Ja mis teisel korral juhtus? -Teisel korral püüdsin noaga
südamesse torgata. Aga nahk ei läinud katki. Ema oli siis kodus,
ma teadsin, et ema palvetab kogu aeg ja tagasi vaadates saan aru, et
need olid tema palved ja Jumal sai mind kaitsta, sest minu sees
oli midagi, mida maailmale jagada. See on õnnistus, et ma võin oma
lugu jagada noortele. Isegi vanemad ütlevad, et neil on
madal enesehinnang. -Öeldakse: "Pole valu, pole tulu."
Tuleb meelde lugu, kus Jeesus ütles Peetrusele, et kui sa pöördud,
siis julgusta oma vendi. Kas sa tunned, et sul on sama ülesanne?
Täpselt nii just ongi. Kuhuiganes ma lähen, on mul võimalus oma
tunnistus anda. Ja inimesed, kellel on ka olnud madal enesehinnang,
tulevad ja tänavad mind, sest nad on abi saanud. Ja ma ise
tervenen iga päev, kui ma seda lugu räägin. Sama on ka teistega,
sest mida rohkem sa oma tunnistust jagad, seda tervemaks sa saad.
Halleluuja, see on imeline. Kas mõni sinu CD-st ka annab seda edasi?
-Iga albumi, iga laulu taga on tunnistus.
See on minu elu. Ma tänan Jumalat võimaluse eest seda jagada.
Sest tihti, kui sa sõlmid plaadilepingu, siis öeldakse sulle
ette, milliseid laule sa pead esitama. Ma alati palvetan, et need
laulud võiksid muuta inimeste elusid. Kui nad mu laule kuulevad,
saavad nad puudutatud sealsamas. Ja Jumal teeb just seda.
See on võrratu, sest gospelmuusikud on vahel väga sellest
kommertslikkusest mõjutatud. Kuidas julgustaksid neid, kes tahavad
ka gospelit laulda ja oma anniga Jumalat teenida?
Ütlen ikka, et ärge loobuge oma unistustest. Väiksena olin maal
ja läksin aeda ning kujutasin ette, et rohi on publik ja pulga
võtsin mikrofoniks. Laulsin sedasi väikse tüdrukuna ega
teadnud, et Jumal annab võimaluse teha seda, mida
ma praegu teen. Ärge loobuge oma unistustest!
Kananahk tuleb sind kuulates. -Hari ennast, vaata, mida sulle
meeldib teha. Viibi positiivsete inimeste seltskonnas. Tee kindlaks,
et sind toetatakse, et sul on kodukogudus. On hea, kui sa saad
paluda palvet ja oodata abi. Sedasi avab Jumal tee.
Beverly, sa oled imeline õnnistus. Täname Jumalat sinu elu ja
teenistuse eest. Palvetame, et Jumal sind jätkuvalt õnnistaks, kui
oled edasi liikumas. Las Ta kasutab sind, et vabastada vangid
ja olla õnnistuseks miljonitele. Täname sind väga.
Jääge meiega, meil on veel mitmeid asju teile näidata.
Päikesetõusust alates kuni selle loojanguni...
kiidetagu Issanda nime rahvaste seas!
Kiitke Tema nime rahvaste seas, sest rõõm Issandas on sinu tugevus.
Tere tulemast tagasi. Tony Davis oli hea kristlane, kes läks oma
naisele tööle järgi. Järsku vehkis aga üks mees tema nina all
püstoliga. Ta lihtsalt hakkas tulistama. Kohe kuulete rohkem.
Tony Davis oli noor muusik, kes järgis mitmete teiste eeskuju...
...kolisin Orlandost Los Angelesse, otsides võimalust laulda.
Tema unistused aga ei tahtnud täituda. Seega pöördus ta abi
saamiseks Jumala poole. -Palvetasin: "Jumal, kui Sa oled
tõeline, siis peab midagi muutuma. Aita mind." Ma andsin oma elu
Kristusele. Ütlesin, et tahan nüüd hakata Jumalale laulma, gospelit.
Algas Tony karjäär gospelilauljana. Ta arvas, et elu on
nüüd rööbastel. Seda õhtuni, kui ta läks naisele tööle järgi.
Läksin lihtsalt naisele tööle järgi. Jõudes õige majani,
hakkasid kuulid lendama. Esimene kuul tabas mind vasakusse jalga.
Hakkasin ära jooksma, aga sain jälle kuulidega jalga. Kukkusin oma
auto kõrvale maha. Järsku tuli üks noor mees teiselt poolt ja
hakkas mind jälle tulistama. Mitu kuuli oli mul kintsus, lisaks
põrkas üks kuul maast tagasi ja jälle jalga. Üks kuul riivas
nägu, rinda. Ja ma ütlesin: "Ei, Jeesuse nimel!" See noor mees
seisis puu taga, tema püstol oli suunatud mulle pähe. Ja ma küsisin:
"Miks? Mida ma teinud olen, et sa mind sedasi tulistad?
Sa isegi ei tunne mind. Mida ma tegin?" Ta käsi hakkas värisema ja ta
langetas käe. Sellel hetkel teadsin, et suren. Olin kaotanud
palju verd. -Üks kuul tabas Tony arterit.
Ta jooksis verest tühjaks Tema naine tormas
peale tulistamist tänavale. -Kui ma teda nägin, oli ta oma
vere sees. Kiirabi hakkas teda elustama, viisid ta autosse,
mina ei tohtinud kaasa minna. -Ma hakkasin pilvede poole lendama.
Pilved avanesid ja ma nägin tohutult suurt linna. Kummaline. See linn
oli nii ilus. Ma nägin värve, mida polnud ealeski varem näinud.
Need kiirgasid linnast välja. Järsku ütles hääl: "Veel pole sinu
aeg, mine tagasi!" Mina ütlesin: "Ei, ei, ei, mitte mingil juhul!"
Seal öeldi: "Tony, sinu töö ei ole veel tehtud, mine tagasi."
Arstid kuulutasid ta juba surnuks. -Tegin silmad lahti. Mul oli mingi
toru kurgus. Arst hakkas mulle lina peale panema, ehmatas ja
jooksis toast välja. -Arstid ja õed jooksid palatisse.
Mind kontrolliti ega suudetud uskuda, et ma olin olnud
surnud 30 min. Isegi pärast paari minutit surnuna on inimestel
ajukahjustus. -Tony oli elus. Arstidel oli talle
aga halbu uudiseid. -Nad ütlesid, et kahju küll, aga
su kurk lõigati katki, et õhku anda ning me kogemata lõikasime
ka su häälepaelad läbi. Me saame panna kastikese su kõri juurde
ja sa võid läbi selle kasti rääkida. -Lisaks öeldi, et äkki on vaja ka
vasak jalg amputeerida. -Kahjuks vasak jalg ei tööta korralikult.
-Küsisin: "Jumal, miks Sa lasid sellel juhtuda?"
-Tony ütleb, et hoidis kinni oma usust Jumalasse.
-Ma teenin Jumalat vaimus ja tões ja
ma usun, et Ta ilmub välja ja tervendab mind.
Ma usun, et Jeesuse vermete läbi on meile tervis tulnud.
Nii on Piiblis kirjas ja usun, et tervenen.
Tony palus imet ja ütleb, et sai ime samal õhtul.
Järsku tundsin soojust, mis saabus palatisse. See puudutas
mu jalga, tundsin, kuidas see läks üles arterisse. Asjad nagu pandi
kokku mu jalas. Edasi läks see mu kurku.
Tony ütleb, et samal ajal, kui Jumal tervendas ta ihu,
tegeles Ta ka tema südamega. -Jumal ütles, et pean andestama.
Mõtlesin, et Ta teeb nalja. Miks peaks tulistajatele
andeks andma? Aga Ta ütles taas: "Sa pead andestama." Ütlesin:
"See on minu valik, ma annan andeks. See pole tunne, vaid valik
ja sellepärast annan andeks." -Politsei ütles, et Tony sattus
ilmselt kohaliku gängi kätte. -Ma usun, et see oli Kristuse ime.
Ma nägin, kui olin haiglas teda ootamas, et ka ühe lasu
saanud inimesed surid. Tema sai viis tabamust, suri, aga Jumal
tõi ta ellu tagasi. Eesmärgiga. -Tony laulab gospelit. Ja ütleb, et
kuhu ta iganes läheb, soovib ta, et inimesed tunneksid Jumala
armastuse väge. -Ma tean ja usun, et miski ei
suuda meid lahutada Jumala armastusest. Tema puudutas mind
ja tõi mind tagasi ellu. Andis tagasi rõõmu ja jõu. Ma olen
hämmingus Tema armust ja halastusest.
See on üks kõige väelisemaid lugusid, mida olen kunagi kuulnud.
Piibel ütleb, et kurat tuleb tapma, hukkama ja varastama. Ta käib ja
otsib, keda hävitada. Ma ei tea, kus sa täna omadega oled. Aga
ma rõhutan, et kurat pole väljamõeldis, vaid tõeline. Piibel ütleb ka,
et meil pole maadlemist vere ja lihaga, vaid taevaaluste valitsuste ja
võimudega. Tony Davis kohtus kurjaga, aga ta hüüdis appi
Jeesuse nime. Isegi kui ta oleks surnud, oleks tal olnud rahu oma
Valmistajaga. Miks? Sest ta oli kristlane. Kui sinuga juhtuks täna
midagi, kas sul oleks sama julgus ja kindlus? Just täna koputab
Jeesus sinu südameukse taga ja tahab sisse tulla. Lase Ta sisse
ja su elu pole kunagi enam sama. Me kunagi ei tea, mis homne toob.
Kui sa aga tead, kelle käes homne on, võid olla kindel,
et jõuad pärale. Jeesus armastab sind ja tahab su südamesse tulla.
Beverly Crawford laulab laulu "Ta on teinud küllalt."
Täname, et meid vaatasite. Kohtume järgmisel korral. Nägemist.
Mu Jumal, mu Jumal
Kui Jumal ei teeks mitte midagi enam kunagi minu jaoks
On Ta juba küllalt teinud
Kui Jumal ei teeks mitte midagi enam kunagi minu jaoks
On Ta juba küllalt teinud
Ta õnnistas mind ühe korra, Ta õnnistas mind kaks korda
Issand õnnistab mind igal minu elupäeval
Kui Jumal ei teeks mitte midagi enam kunagi minu jaoks
On Ta juba küllalt teinud
Oo, Issand on minu vastu hea olnud
Ja Issand, Issand on valmistanud nii palju teid minu jaoks
Issand on avanud nii palju uksi. Näen uut armu ikka ja jälle
Ta õnnistas mind ühe korra, Ta õnnistas mind kaks korda
Issand õnnistab mind igal minu elupäeval
Kui Jumal ei teeks mitte midagi enam kunagi minu jaoks
On Ta juba küllalt teinud
Tõlge: Mairit Kallaste